ક્યારેક નૌકા એટલી જોશ ભેર ઉછળતી કે ઉથલીને બહાર પાણીમાં પડી જવાશે તેવો ભય લાગતો હતો. પેટ ચૂંથાઈ રહ્યું હતું અને મનમાં સતત ગભરામણ થઇ રહી હતી. એવામાં અમારા સહપ્રવાસી બે-ત્રણ બહેનો એ ગભરાઈને રાડારાડ શરુ કરી અને બોટ ને પાછી વાળવાની માંગણી કરી. સદભાગ્યે અમારા નૌકાચાલકે તેમની વાત પર ધ્યાન આપ્યું નહિ અને ઉછળતી કુદતી અમારી બોટ ને આગળ ધપાવતો રહ્યો. કદાચ તેમના માટે આ સામાન્ય બાબત હશે.